Diocezo de Aragacotn

eta|250px |Preĝejo Sankta Mesrop Maŝtoc, funkcianta kiel dioceza katedralo.
Diocezo de Aragacotn (armene : Արագածոտնի թեմ Aragacotni tem ), estas diocezo de la Armena Apostola Eklezio kovranta la provincon Aragacotn de Armenio. La nomo devenas de la historia kantono Aragacotn de Ajrarat de Armena Reĝlando.

La diocezo estis oficiale fondita la 30-an de majo 1996, fare de la Katolikoso Garegino la 1-a. La dioceza ĉefsidejo situas en la provinca ĉefurbo Aŝtarako, dum la katedralo de la diocezo estas la Preĝejo Sankta Mesrop Maŝtoc en la proksima vilaĝo Oŝakan.  Episkopo Mkrtiĉ Broŝjan estas nuntempe la primaso de la diocezo, servante ekde 2009.

 Historio 
Historie, la teritorio de nuntempa Aragacotn estis reguligita de la Ararata Pontifika Diocezo kaj la Diocezo de Ŝirak. La urboj Aŝtarako kaj Aparano kune kun iliaj vilaĝoj estis sub la jurisdikcio de la Ararata diocezo, dum la urbo Talin kaj la ĉirkaŭaj regionoj estis sub la jurisdikcio de la diocezo de Ŝirak.

Post la sendependeco disde Sovetunio, Armenio estis dividita en provincojn bazitajn sur la teritoria administracia reformo de 1995. Dum la sekva jaro, la Diocezo de Aragacotn estis oficiale fondita per encikliko eldonita de Katolikosa Garegino la 1-a la 30an de majo 1996. La Preĝejo Sankta Mesrop Maŝtoc en Oŝakan funkciis kiel la sidejo ekde la formado de la diocezo.

Nuntempe la diocezo Aragacotn havas 29 preĝejojn kaj 9 kapelojn sub sia jurisdikcio.

 Aktivaj preĝejoj 
Jen la listo de preĝejoj, monaĥejoj kaj kapeloj funkciantaj sub la jurisdikcio de la Diocezo de Aragacotn, kune kun ilia loko kaj jaro de konsekro:

 Preĝejoj 

 Baziliko de la Sankta Kruco, Aparan , 4-5-a jarcentoj
 Preĝejo de Sankta Johano, Mastara, 5-a jarcento
 Preĝejo Karmravor, Aŝtarako , 7-a jarcento
 Preĝejo Sankta Stefano, Koŝ, 7-a jarcento
 Preĝejo Sankta Johano, Bjurakan , 10-a
 Preĝejo de la Sankta Dipatrino, Otevan , 11-a jarcento
 Preĝejo de la Sankta Dipatrino, Aŝnak , 11-a jarcento, rekonstruita en 2013
 Preĝejo Sankta Mariane, Aŝtarako, 1271
 Preĝejo Sankta Gregorio, Parpi, 13-a jarcento
 Preĝejo Sankta Sarkis, Aŝtarako, 17-a jarcento
 Preĝejo Sankta Dipatrino, Karbi , 1693
 Preĝejo Sankta Mesrop Maŝtoc, Oŝakan, 1879
 Preĝejo Sankta Johano, Melikgjugh , 1891
 Preĝejo Sankta Dipatrino, Aparan, 19-a jarcento
 Preĝejo Sankta Georgo, Talin, 19-a jarcento
 Preĝejo Sankta Georgo, Koŝ , 19-a jarcento
 Preĝejo Akunk, Akunk , 19-a jarcento
 Preĝejo Sankta Dipatrino, Kuĉak, 1900
 Preĝejo Sankta Dipatrino, Nor Jedesia, 1999
 Preĝejo Sankta Stefano, Ĉknagh, 2004
 Preĝejo Sankta Gregorio de Narek, Ghazaravan, 2005
 Preĝejo Sankta Nŝan, Berkarat , 2011

 Monaĥejoj 
 Monaĥejo Hovhannavank, Ohanavan, 1216
 Monaĥejo Saghmosavank, Saghmosavan, 1221
 Monaĥejo Tegher proksime al Tegher, 13a jc.
 Monaĥejo Sankta Georgo, Mughni, 14a jc.

 Kapeloj 
 Sanktejo Tuĥ Manuk, Oŝakan, 12-13-a jarcentoj
 Kapelo Tuĥ Manuk, Mastara, 13a jc.
 Kapelo Sankta Gregorio, Oŝakan, 13a jc.
 Kapelo Sankta Tadeo, Oŝakan, 13a jc.
 Kiraknamut, Antarut, 13a jc.
 Kapelo Sankta Gregorio, Mastara, 17a jc.
 Kapelo Sankta Narek, Ĉknagh, 1830, rekonstruita en 2003
 Kapelo de Virgulino Sanduĥt, Talin, 19a jc.
 Kapelo Sankta Minas, Mastara, 19a jc.
 Kapelo sanktaj Maria kaj Elizabet, Araji, 2002
 Kapelo Sankta Dipatrino, Jernĝatap, 2007
 Kapelo Sankta Dipatrino, Agarak, 2008
 Sankta Triunuo, Aparan, 2012

 Referencoj 

Aragacotn